૨૦ ઓગસ્ટ સુધી સરહદી વિસ્તારોમાં એલર્ટ અપાયું છે, ત્યારે શુક્રવારે કચ્છમાં કોટેશ્વર નજીક આવેલા હરામીનાળા નજીક બિનવારસી હાલતમાં પાકિસ્તાની બોટ મળી આવતાં સુરક્ષા એજન્સીઓમાં દોડધામ મચી જવા પામી છે. કચ્છનાં સંવેદનશીલ ગણાતા હરામીનાળા પાસે આવેલા પીલર નં.૧૧૬૩ પાસે શુક્રવાર સવારે ૧૧ કલાકનાં અરસામાં એક પાકિસ્તાની બોટ મળી આવી હતી. આ બોટમાં ડીઝલ ભરેલા પ્લાસ્ટીકના બે કેન, એક જાળ, ચાર આઇસબોક્સ મળી આવ્યા હતાં.